Paranoid (երգ, Ty Dolla Sign)

«Paranoid», ամերիկացի հիփ հոփ երգիչ-ռեփեր Ty Dolla Sign-ի երգն է, համագործակցությամբ ամերիկացի ռեփեր B.o.B-ի հետ։ Այն թողարկվել է 2013 թվականի սեպտեմբերի 10-ին, որպես Ty Dolla Sign-ի «Beach House EP» կոչվող դեբյուտային մինի ալբոմի առաջին սինգլ։ Երգը գրվել է Ty Dolla Sign-ի, B.o.B-ի և DJ Mustard-ի կողմից, վերջինս նաև երգի պրոդյուսերն է։

«Paranoid»-ը հիմնականում դրական արձագանքներ է ստացել երաժշտական քննադատների կողմից։ Երգը Billboard Hot 100 հիթ շքերթում զբաղեցրել է 29-րդ հորիզոնականը, իսկ Billboard Hot R&B/Hip-Hop Songs-ում այն զբաղեցրել է 9-րդ հորիզոնականը։ Երգի տեսահոլովակի պրեմիերան կայացել է 2013 թվականի հոկտեմբերի 22-ին։

Նախապատմություն և թողարկում 

Երգի սկզբնական տարբերակը Ty Dolla Sign-ը ձայնագրել է համագործակցությամբ ռեփեր Ջո Մոսիսի հետ։ Այդ տարբերակը ընդգրկվել է երգի պրոդյուսեր և համահեղինակ DJ Mustard-ի «Ketchup» միքսթեյպում, իսկ այնուհետև նաև Ty Dolla Sign-ի «Beach House 2» միքսթեյպում, որը թողարկվել է 2013 թվականի հուլիսին։ Ավելի ուշ, երբ երգը նախատեսվում է թողարկել որպես սինգլ և ընդգրկել այն նրա «Beach House EP» մինի ալբոմում, հայտնի է դառնում, որ Ջո Մոսիսի փոխարեն երգում իր մասնակցությունը կունենա ռեփեր B.o.B-ը։ Նրա հատվածը ձայնագրելուց հետո, 2013 թվականի օգոստոսի 28-ին կայանում է երգի նոր տարբերակի պրեմիերան, իսկ սեպտեմբերի 10-ին «Paranoid»-ը թողարկվում է որպես «Beach House EP» մինի ալբոմի առաջին սինգլ։

Կոմերցիոն հաջողություն 
2014 թվականի հունվարի 4-ին երգը Billboard Hot 100 հիթ շքերթ է մտել 97-րդ հորիզոնականով, իսկ 10 շաբաթ հետո, այն բարձրացել է 29-րդ հորիզոնական։ Billboard Hot R&B/Hip-Hop Songs հիթ շքերթում երգը զբաղեցրել է 9-րդ հորիզոնականը։ Համաձայն Nielsen SoundScan-ի հրապարակած տվյալների, 2014 թվականի մարտի 23-ի դրությամբ երգը համացանցում վաճառվել է 440,234 օրինակով։

Տեսահոլովակ 
Երգի տեսահոլովակը, որի ռեժիսորն է Էթան Լեյդերը, ներկայացվել է 2013 թվականի հոկտեմբերի 22-ին ամերիկացի ռեփեր Դիդդիին պատկանող Revolt հեռուստաալիքի եթերում, իսկ այնուհետև նաև տեղադրվել է Ty Dolla Sign-ի ՅուԹուբի պաշտոնական էջում։

Ռեմիքս 
Երգի պաշտոնական ռեմիքսը նույնպես ընդգրկվել է «Beach House EP» մինի ալբոմում։ Ռեմիքս տարբերակում B.o.B-ի փոխարեն իրենց մասնակցությունն ունեն Թրեյ Սոնգզը և Ֆրենչ Մոնտանան։ Ռեմիքսի պրեմիերան կայացել է 2014 թվականի հունվարի 13-ին, իսկ հաջորդը օրը այն թողարկվել է որպես մինի ալբոմի երրորդ սինգլ։

Երգացանկ 
Թվային ներբեռնում

Թվային ներբեռնում - Ռեմիքս

Հիթ շքերթներ

Թողարկման պատմություն

Ծանոթագրություններ

Արտաքին հղումներ 
 Երգի տեսահոլովակը ՅուԹուբում

2013 սինգլներ
Ty Dolla Sign երգեր
B.o.B երգեր
2013 երգեր